ועדת הכספים, כנסת 20, פרוטוקול מספר 225, 2015-12-30 17:15

משה גפני: אני מתכבד לפתוח את ישיבת ועדת הכספים.

משה גפני: על סדר היום אישור השקעה בחברה לשירותי איכות הסביבה בע"מ.

משה גפני: התברר לי במהלך היום שהחברה קיימת ולא שאנחנו נדרשים להקים אותה.

משה גפני: כדי שהחברה הזאת תנקה את הקרקעות, צריך לאשר לה חמישה מיליון שקלים.

משה גפני: מי יכול להסביר את זה כאן?

<גלעד גולוב: אני.

<גלעד גולוב: אחר צרים טובים.

<גלעד גולוב: אני דוקטור גלעד גולוב, מנכ"ל החברה לשירותי איכות הסביבה.

משה גפני: מתי החברה הוקמה?

<גלעד גולוב: החברה הוקמה ב-1990.

<גלעד גולוב: עובדים בה למעלה מ-160 עובדים.

משה גפני: אתם מנקים ברמת חובב.

<גלעד גולוב: יש לה מפעל בנאות חובב ויש לה מפעלים בתל אביב.

<גלעד גולוב: החברה מסיימת בימים אלו פרויקט שיקום גדול מאוד עבור מדינת ישראל באזור הדרום.

אראל מרגלית: איפה באזור הדרום?

<גלעד גולוב: בנאות חובב.

<גלעד גולוב: אנחנו מסיימים פרויקט מוצלח גדול מאוד בדרום בהיקף של 250 מיליון שקלים.

<גלעד גולוב: הפרויקט המוצלח הגדול היחידי בתחום של שיקום קרקעות.

משה גפני: היכן?

<גלעד גולוב: בנאות חובב.

<גלעד גולוב: ממשלת ישראל הכריזה עלינו בהחלטת ממשלה כזרוע ביצוע וניהול לטובת שיקום קרקעות המדינה.

<גלעד גולוב: כפי שאתם יודעים, יש קרקעות רבות באזורי הביקוש בהם היו מחנות צה"ל ומפעלים של תע"ש, קרקעות מזוהמות ואת הקרקעות הללו צריך לשקם כדי לאפשר בנייה של בתים למגורים.

אראל מרגלית: תחשוב שאני הייתי מתאמן שם בעורב גולני.

אראל מרגלית: דרומה לבאר שבע.

<גלעד גולוב: אנחנו מעריכים שיש קרקעות באזור המרכז שניתן לבנות עליהן דיור לאוכלוסייה בהיקף של למעלה ממיליון אנשים ומה שצריך לעשות זה לשקם את הקרקע ולפנות אותה ממזהמים.

אראל מרגלית: גם בתע"ש.

משה גפני: באזור רמת השרון.

<גלעד גולוב: נכון.

<גלעד גולוב: יש את תע"ש השרון, מפעל גדול מאוד.

<גלעד גולוב: רק בתע"ש השרון, אזור של 6,000 עד 7,000 דונם, ניתן להקים כארבעים אלף יחידות דיור וערך הקרקע נאמד בכארבעים מיליארד שקלים.

משה גפני: מי משלם לכם?

<גלעד גולוב: מי שמשלם לנו, זאת מדינת ישראל כדי שננקה.

מיקי לוי: אתם חברה ממשלתית.

<גלעד גולוב: אנחנו חברה ממשלתית.

<גלעד גולוב: אמרתי שאנחנו חברה ממשלתית שהוקמה ב-1990.

<גלעד גולוב: המטרה היא בעצם לתת לנו חמישה מיליון שקלים בצורה של הון בעלים ואת זה אפשר לעשות רק לחברה ממשלתית.

<גלעד גולוב: ערך השיקום בדרך כלל נאמד באחוזים בודדים מערך הקרקע.

משה גפני: למה צריך עכשיו את הכסף?

<גלעד גולוב: אנחנו צריכים להיערך לקראת פרויקט גדול מאוד ואנחנו צריכים תקציב יחסית לא גדול של חמישה מיליון שקלים לצורכי ההיערכות.

משה גפני: אבל אתה אומר שמשלמים לכם על זה.

משה גפני: אתה מדבר על סדרי גודל גדולים.

מיקי לוי: הוא ינהל את זה.

<גלעד גולוב: אני אנהל את השיקום.

<גלעד גולוב: אני אקח חברות קבלניות ואקיים מכרזים.

<גלעד גולוב: כרגע החברה צריכה להיערך בסכום של חמישה מיליון שקלים שהוא סכום נמוך יחסית לערך הפרויקט לצורך ההיערכות.

<גלעד גולוב: ההיערכות כוללת בין השאר הכשרה של עובדים, חיפוש של טכנולוגיות, חיפוש של אופציות שונות מה לעשות עם הקרקע יותר מאוחר וההיערכות נועדה למעשה לקדם את השיקום.

משה גפני: תודה רבה.

משה גפני: שאלות?

משה גפני: היועצת המשפטית?

משה גפני: יש למישהו מהחברים שאלות?

משה גפני: מי בעד אישור השקעה בחברה לשירותי איכות הסביבה בע"מ?

משה גפני: מי נגד?

משה גפני: בעד האישור – פה אחד

משה גפני: האישור ניתן.

משה גפני: תודה רבה.

משה גפני: ועדת הכספים כנראה אוהבת לנקות את הקרקעות.

משה גפני: תודה רבה.